
O projektu
Poštovanje ljudskih prava osoba s invaliditetom i stvaranje uslova za njihovo ravnopravno učešće u društvu podrazumijevaju uklanjanje prepreka i dosljednu primjenu standarda pristupačnosti. Iako su prava osoba s invaliditetom prepoznata kroz međunarodne i nacionalne propise, njihovo ostvarivanje u praksi i dalje je praćeno brojnim izazovima. Istraživanje Saveza slijepih Crne Gore o diskriminaciji osoba s invaliditetom ukazalo je na to da je potrebno dodatno raditi na suzbijanju diskriminacije, unapređenju pristupačnosti i dosljednijoj primjeni zakonskih rješenja.
Prepoznajući ove izazove, Savez slijepih Crne Gore realizovao je projekat „Pristupačnost počinje znanjem“, usmjeren na unapređenje fizičke pristupačnosti objekata i javnih površina, jačanje institucionalnih kapaciteta i podizanje svijesti o značaju pristupačnog okruženja za osobe s invaliditetom. Projekat je zasnovan na uvjerenju da pristupačnost ne smije biti samo zakonska obaveza, već sastavni dio planiranja, projektovanja, izgradnje i korišćenja prostora, uz uvažavanje različitih potreba svih građana.
Poseban fokus projekta stavljen je na edukaciju budućih arhitekata, građevinskih inženjera i drugih stručnjaka koji će svojim radom uticati na oblikovanje pristupačnog okruženja. Kroz školu pristupačnosti, petnaest studenata Arhitektonskog i Građevinskog fakulteta imalo je priliku da unaprijedi znanja o ljudskim pravima osoba s invaliditetom, zakonskim obavezama i standardima pristupačnosti, ali i da stečeno znanje primijeni kroz izradu projekta prilagođavanja jednog nepristupačnog objekta.
Istovremeno, projekat je prepoznao značaj efikasnog inspekcijskog nadzora u obezbjeđivanju primjene propisa. Kroz monitoring primjene zakonskih rješenja i dvodnevni trening za građevinske inspektore, aktivnosti su bile usmjerene na unapređenje znanja, podsticanje proaktivnog djelovanja i dosljedniju kontrolu poštovanja elemenata i standarda pristupačnosti prilikom izgradnje i rekonstrukcije objekata i javnih površina.
Važan segment projekta činile su i medijske aktivnosti, kroz koje su teme pristupačnosti, diskriminacije i ravnopravnosti približene široj javnosti. Kroz radijsku emisiju „U Njegoševoj ulici“, video spotove i informativne sadržaje, promovisani su značaj poštovanja prava osoba s invaliditetom i potreba za stvaranjem okruženja bez prepreka.
Projekat „Pristupačnost počinje znanjem“ povezao je obrazovanje, institucionalnu odgovornost i javno informisanje u zajedničkom cilju – stvaranju pristupačnijeg društva u kojem se prava osoba s invaliditetom poštuju i ostvaruju u praksi. Njegova suštinska poruka jeste da pristupačnost počinje znanjem, ali se ostvaruje kroz odgovorno djelovanje, dosljednu primjenu propisa i zajedničku posvećenost izgradnji okruženja u kojem svi građani imaju jednake mogućnosti za samostalno i ravnopravno učešće u društvu.
Sažetak nalaza
Monitoring je zasnovan na 12 evidentiranih institucionalnih odgovora: deset odgovora u tabeli sekretarijata i drugih organa nadležnih za prostorno planiranje i dva odgovora u tabeli inspekcijskih organa. Podaci nijesu reprezentativni za sve opštine i sve nadležne organe Crne Gore. Posebno, u tabeli sekretarijata nalazi se i odgovor državnog ministarstva, pa taj skup nije isključivo lokalni.
U grupi od deset odgovora sekretarijata i drugih organa, pet zahtjeva je označeno kao usvojeno, četiri kao neusvojena, a jedan kao djelimično usvojen. U grupi od dva inspekcijska odgovora jedan je označen kao djelimično usvojen, a jedan kao neusvojen. To su oznake iz dostavljenih evidencija, a ne nezavisno potvrđene ocjene zakonitosti postupanja po zahtjevima.
Najvažniji nalaz jeste izrazita neujednačenost sadržaja dostavljenih podataka: pojedini organi navode broj predmeta i dozvola, ali ne daju uporedive informacije o provjerama standarda pristupačnosti, dok u inspekcijskom skupu nema brojčanih podataka o izlascima na gradilišta ili postupcima protiv investitora zbog nepoštovanja pristupačnosti. Izostanak broja nije dokaz da aktivnosti nije bilo.
1. Cilj i kontekst monitoringa
Cilj je sagledavanje institucionalne prakse u vezi sa primjenom Zakona o izgradnji objekata i Pravilnika o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom, posebno u fazama izgradnje, rekonstrukcije i adaptacije objekata i javnih površina. Monitoring je dio projekta Saveza slijepih Crne Gore usmjerenog na unapređenje ravnopravnosti osoba s invaliditetom i smanjenje diskriminacije.
2. Metodologija, obuhvat i ograničenja
Primijenjena je deskriptivna analiza dva dostavljena tabelarna registra odgovora. Period obuhvata cijelu 2025. i prva tri mjeseca 2026. godine, bez pouzdane mogućnosti razdvajanja po godinama u većini odgovora. Zahtjevi za Slobodan prustup informacijama poslati su svim inspekcijskim organima i lokalnim nadležnim sekretarijatima, ali su dobijene informacije veoma oskudne.
Analiza se zasniva na odgovorima institucija prenesenim u dvije dostavljene tabele. Tabele su izvor podataka o sadržaju odgovora, ali ne sadrže cjelokupnu procesnu dokumentaciju. Zbog toga se ne može izračunati ukupna stopa odziva niti nezavisno ocijeniti zakonitost pojedinačnih odluka o pristupu informacijama, a ni utvrditi nacionalna stopa usklađenosti objekata sa standardima.
3. Kvantitativna analiza institucionalnih odgovora
	Grupa organa
	Ukupno
	Usvojeno
	Djelimično
	Nije usvojeno

	Sekretarijati i drugi planski organi
	10
	5
	1
	4

	Inspekcijski organi
	2
	0
	1
	1

	Ukupno
	12
	5
	2
	5



U ukupnom uzorku udio odgovora označenih kao usvojeni iznosi 41,7%, djelimično usvojeni 16,7%, a neusvojeni 41,7%. Ovi procenti opisuju samo 12 evidentiranih odgovora.
3.1. Pregled po organima za planiranje i uređenje prostora
	Organ
	Status
	Izgradnja: predmeti
	Adaptacija: predmeti
	Rekonstrukcija: predmeti
	Projekti pristupačnosti: izgradnja
	Projekti pristupačnosti: rekonstrukcija

	Prijestonica Cetinje Sekretarijat za uredjenje prostora i zaštitu životne sredine
	Ne
	-
	-
	-
	-
	-

	Opštinja Gusinje Sekretarijat za uredjenje prostora i zaštitu  životne sredine
	Da
	5
	-
	2
	3
	2

	Opština  Danilovgrad Sekretarijat za urbanizam i zaštitu životne sredine
	Ne
	-
	-
	-
	-
	-

	Opština Bijelo Polje  Skretarijat za planiranje i uredjenje prostora
	Ne
	-
	-
	-
	-
	-

	Opština Žabljak Sekretarijat za uredjenje prostora,zaštitu životne sredine i komunalno stambene poslove
	Da
	5
	2
	2
	5
	2

	Opština Mojkovac Sekretarijat za urbanizam stambeno komunalne poslove i saobraćaj
	Da
	14
	3
	5
	-
	-

	Opština Nikšić Sekretarijat za urbanizam i stambene poslove
	Da
	-
	6
	-
	-
	-

	Opština Rožaje Sekretarijat za planiranje i uredjenje prostora
	Djelimično
	-
	3
	5
	-
	-

	Opština Berane Sekretarijat za planiranje i uredjenje prostora
	Da
	-
	-
	27
	-
	5

	Podgorica  Ministarstvo prostornog planiranja,urbanizma i državne imovine
	Ne
	31
	-
	15
	-
	-



Numerički zbir iskazanih predmeta za izgradnju iznosi 55 (Gusinje 5, Žabljak 5, Mojkovac 14, ministarstvo 31), za adaptaciju 14 (Žabljak 2, Mojkovac 3, Nikšić 6, Rožaje 3), a za rekonstrukciju 56 (Gusinje 2, Žabljak 2, Mojkovac 5, Rožaje 5, Berane 27, ministarstvo 15). Ovo su zbirni brojevi isključivo prijavljenih vrijednosti; ne predstavljaju ukupan broj predmeta u Crnoj Gori, niti su sve kategorije nužno metodološki uporedive.
Za projekte izgradnje za koje se u odgovorima navodi provjera odnosno pozitivno mišljenje revidenta u pogledu pristupačnosti iskazano je osam slučajeva (Gusinje 3, Žabljak 5). Za rekonstrukciju iskazano je devet (Gusinje 2, Žabljak 2, Berane 5). Ti brojevi nijesu dokaz da su objekti izvedeni u skladu sa standardima, već samo prenose sadržaj odgovora.
U Žabljaku je broj projekata izgradnje sa navedenom provjerom pristupačnosti (5) veći od broja iskazanih građevinskih dozvola za izgradnju javnih objekata (2). Ove kategorije nije opravdano direktno dijeliti ili porediti bez uvida u definicije, obuhvat i eventualno različite predmete. Slična ograničenja postoje i za ostale organe.
3.2. Pregled inspekcijskih odgovora
	Organ
	Status zahtjeva
	Dostavljeni podaci
	Podaci koji nedostaju

	Kolašin – Sektor za inspekcijski nadzor, Komunalna inspekcija
	Djelimično
	20 prijava adaptacije u 2025. i 7 u prvom kvartalu 2026.
	Broj provjera, nadzora pristupačnosti, postupaka i prijava protiv investitora

	Herceg Novi – Sekretarijat za urbanizam i građevinsku inspekciju
	Ne
	Nema numeričkih vrijednosti u dostavljenoj tabeli
	Sve tražene numeričke kategorije



Jedini iskazani broj u inspekcijskoj tabeli jeste 27 prijava za adaptaciju u Kolašinu, od čega 20 u 2025. i 7 u prvom kvartalu 2026. godine. To su prijave radova, a ne prijave protiv investitora niti utvrđene povrede standarda pristupačnosti. Nijedan evidentirani inspekcijski odgovor ne sadrži broj izlazaka na gradilište radi provjere pristupačnosti ili broj pokrenutih postupaka po tom osnovu.
4. Kvalitativna analiza i institucionalni rizici
4.1. Transparentnost i mogućnost javne kontrole
Veliki broj crtica u tabelama ograničava mogućnost procjene institucionalne odgovornosti. Nije moguće razlikovati situacije u kojima organ nema predmet, ne vodi traženu evidenciju, nije nadležan ili nije dostavio informaciju. Za javnu kontrolu neophodno je da organi eksplicitno navode razlog odsustva podatka.
4.2. Kontrola projektne dokumentacije nije isto što i kontrola izvedenog stanja
Čak i kada postoji podatak o pozitivnom mišljenju revidenta, on sam ne potvrđuje pristupačnost izgrađenog objekta. Potrebno je zasebno pratiti projektnu dokumentaciju, izvođenje radova, kontrolu nakon završetka i otklanjanje nepravilnosti. Posebno je značajno provjeravati kontinuitet pristupačne putanje od javne površine do svih relevantnih sadržaja objekta.
4.3. Pristupačnost osoba oštećenog vida
Nadzor se ne smije svesti na postojanje rampe. U skladu sa zahtjevima primjenjivih propisa i konkretnom namjenom prostora, potrebno je provjeravati taktilne oznake i vodilje, bezbjednost pješačkih koridora, uočljivost prepreka, kontraste, čitljivost i dostupnost oznaka, signalizaciju i orijentaciju, kao i pristupačnost informacija. Prilikom terenskih provjera potrebno je uključiti iskustvo osoba s različitim vrstama invaliditeta.
4.4. Ograničenja u zaključivanju o radu inspekcije
U dostavljenom uzorku ne postoji dovoljan osnov za tvrdnju da građevinska inspekcija nije vršila kontrole, da nije podnosila prijave ili da su investitori sistematski izbjegavali sankcije. Pouzdan zaključak jeste da dostavljene evidencije ne omogućavaju ocjenu učestalosti, ishoda i djelotvornosti nadzora pristupačnosti.
5. Pravni i strateški okvir
Monitoring se tematski oslanja na Konvenciju UN o pravima osoba s invaliditetom, posebno član 9 o pristupačnosti, domaće antidiskriminaciono zakonodavstvo, Zakon o izgradnji objekata, relevantni pravilnik o prilagođavanju objekata i Strategiju za zaštitu lica sa invaliditetom od diskriminacije i promociju jednakosti 2022–2027. godine..
6. Preporuke za unapređenje stanja
1. Jedinstvena evidencija pristupačnosti
Nadležni organi treba da uvedu standardizovane obrasce u kojima se posebno bilježe vrsta objekta, faza postupka, standard koji je provjeravan, nalaz, naložena mjera i ishod.
2. Obavezno obrazloženje nedostajućih podataka
U odgovorima na zahtjeve za slobodan pristup informacijama razlikovati nulu, podatak koji se ne vodi, nenadležnost, nepostojanje predmeta i odbijanje pristupa.
3. Ciljane terenske kontrole
Planirati kontrole objekata i javnih površina u različitim fazama radova i po završetku, uz dokumentovanje konkretnih elemenata pristupačnosti.
4. Praćenje izvršenja mjera
Voditi povezanu evidenciju utvrđenih nepravilnosti, rješenja, rokova za otklanjanje, ponovljenih kontrola i eventualnih prekršajnih postupaka.
5. Provjera pristupačnosti za različite grupe OSI
Kontrolne liste treba da obuhvate kretanje i orijentaciju osoba oštećenog vida, korisnika pomagala za kretanje i drugih osoba s invaliditetom, u granicama primjenjivih propisa.
7. Uključivanje organizacija OSI
Uspostaviti konsultativni mehanizam sa reprezentativnim organizacijama osoba s invaliditetom, uz mogućnost zajedničkih obilazaka i stručnih preporuka.
8. Obrazovanje budućih projektanata
Povezati nalaze monitoringa sa Školom pristupačnosti za studente Arhitektonskog i Građevinskog fakulteta i praktičnim projektom prilagođavanja odabranog objekta.
9. Javno objavljivanje pokazatelja
Objavljivati najmanje godišnje zbirne i metodološki jasne podatke o kontrolama, povredama, mjerama i realizaciji mjera, bez nedozvoljenog otkrivanja ličnih podataka.
8. Pojedinačna analiza institucionalnih odgovora
Ovo poglavlje daje pregled svakog evidentiranog odgovora, uz razlikovanje iskazanih podataka i njihovog mogućeg značenja. Vremenske oznake u tabelama odnose se na unos odgovora u tabelarni obrazac; ne koriste se kao dokaz datuma dostavljanja zahtjeva ili prijema službenog rješenja.
Odgovori organa za planiranje i uređenje prostora
Prijestonica Cetinje Sekretarijat za uredjenje prostora i zaštitu životne sredine
Evidentirani status zahtjeva: Ne.
*Analitička ocjena: Neiskazivanje vrijednosti nije dokaz da nije bilo predmeta ili nadzora. Za pouzdan zaključak neophodno je razlikovati nepostojanje predmeta, nevođenje evidencije i uskraćivanje informacije.
Opštinja Gusinje Sekretarijat za uredjenje prostora i zaštitu  životne sredine
Evidentirani status zahtjeva: Da.
Broj predmeta (tehnička i projektna dokumentacija za odobrenje izgradnje objekata i javnih površina) koje ste obrađivali, u 2025. i u prvom kvartalu 2026. Godine: 5
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 2
Broj preduzetih provjera koje ste izvršili tokom 2025. i u prvom kvartalu 2026. godine  nad podnesenom dokumentacijom, odnosno prijavama za građenje objekata i javnih površina: 5
Broj preduzetih provjera koje ste izvršili tokom 2025. i u prvom kvartalu 2026. godine  nad podnesenom dokumentacijom, odnosno prijavama za izgradnju  i rekonstrukciju objekata i javnih površina: 2
Broj izdatih građevinskih dozvola za izgradnju javnih  objekata  u 2025. i u prvom kvartalu 2026. Godine: 5
Broj izdatih građevinskih dozvola za rekonstrukciju javnih  objekata  u 2025. i u prvom kvartalu 2026. Godine: 2
Broj odobrenih projekata za izgradnju javnih objekata i površina, a koji su provjeravani, odnosno sadrže pozitivno mišljenje revidenta koje uključuje konstataciju   u vezi sa ispunjenošću uslova prilagođenosti objekta licima smanjene pokretljivosti i licima s invaliditetom u 2025. i u prvom kvartalu 2026. Godine: 3
Broj odobrenih projekata za rekonstrukciju javnih objekata i površina, a koji su provjeravani, odnosno sadrže pozitivno mišljenje revidenta koje sadrži  konstataciju   u vezi ispunjenosti uslova prilagođenosti objekta licima smanjene pokretljivosti i licima s invaliditetom u 2025. i u prvom kvartalu 2026. Godine: 2
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština  Danilovgrad Sekretarijat za urbanizam i zaštitu životne sredine
Evidentirani status zahtjeva: Ne.
*Analitička ocjena: Neiskazivanje vrijednosti nije dokaz da nije bilo predmeta ili nadzora. Za pouzdan zaključak neophodno je razlikovati nepostojanje predmeta, nevođenje evidencije i uskraćivanje informacije.
Opština Bijelo Polje  Skretarijat za planiranje i uredjenje prostora
Evidentirani status zahtjeva: Ne.
*Analitička ocjena: Neiskazivanje vrijednosti nije dokaz da nije bilo predmeta ili nadzora. Za pouzdan zaključak neophodno je razlikovati nepostojanje predmeta, nevođenje evidencije i uskraćivanje informacije.
Opština Žabljak Sekretarijat za uredjenje prostora,zaštitu životne sredine i komunalno stambene poslove
Evidentirani status zahtjeva: Da.
Broj predmeta (tehnička i projektna dokumentacija za odobrenje izgradnje objekata i javnih površina) koje ste obrađivali, u 2025. i u prvom kvartalu 2026. Godine: 5
Broj predmeta (tehnička i projektna dokumentacija za adaptaciju (sanaciju) objekata i javnih površina) koje ste obrađivali, u 2025. i u prvom kvartalu 2026. Godine: 2
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 2
Broj preduzetih provjera koje ste izvršili tokom 2025. i u prvom kvartalu 2026. godine  nad podnesenom dokumentacijom, odnosno prijavama za građenje objekata i javnih površina: 2
Broj preduzetih provjera koje ste izvršili tokom 2025. i u prvom kvartalu 2026. godine  nad podnesenom dokumentacijom, odnosno prijavama za izgradnju  i rekonstrukciju objekata i javnih površina: 2
Broj izdatih građevinskih dozvola za izgradnju javnih  objekata  u 2025. i u prvom kvartalu 2026. Godine: 2
Broj izdatih građevinskih dozvola za rekonstrukciju javnih  objekata  u 2025. i u prvom kvartalu 2026. Godine: 2
Broj odobrenih projekata za izgradnju javnih objekata i površina, a koji su provjeravani, odnosno sadrže pozitivno mišljenje revidenta koje uključuje konstataciju   u vezi sa ispunjenošću uslova prilagođenosti objekta licima smanjene pokretljivosti i licima s invaliditetom u 2025. i u prvom kvartalu 2026. Godine: 5
Broj odobrenih projekata za rekonstrukciju javnih objekata i površina, a koji su provjeravani, odnosno sadrže pozitivno mišljenje revidenta koje sadrži  konstataciju   u vezi ispunjenosti uslova prilagođenosti objekta licima smanjene pokretljivosti i licima s invaliditetom u 2025. i u prvom kvartalu 2026. Godine: 2
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština Mojkovac Sekretarijat za urbanizam stambeno komunalne poslove i saobraćaj
Evidentirani status zahtjeva: Da.
Broj predmeta (tehnička i projektna dokumentacija za odobrenje izgradnje objekata i javnih površina) koje ste obrađivali, u 2025. i u prvom kvartalu 2026. Godine: 14
Broj predmeta (tehnička i projektna dokumentacija za adaptaciju (sanaciju) objekata i javnih površina) koje ste obrađivali, u 2025. i u prvom kvartalu 2026. Godine: 3
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 5
Broj izdatih građevinskih dozvola za izgradnju javnih  objekata  u 2025. i u prvom kvartalu 2026. Godine: 2
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština Nikšić Sekretarijat za urbanizam i stambene poslove
Evidentirani status zahtjeva: Da.
Broj predmeta (tehnička i projektna dokumentacija za adaptaciju (sanaciju) objekata i javnih površina) koje ste obrađivali, u 2025. i u prvom kvartalu 2026. Godine: 6
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština Rožaje Sekretarijat za planiranje i uredjenje prostora
Evidentirani status zahtjeva: Djelimično.
Broj predmeta (tehnička i projektna dokumentacija za adaptaciju (sanaciju) objekata i javnih površina) koje ste obrađivali, u 2025. i u prvom kvartalu 2026. Godine: 3
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 5
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština Berane Sekretarijat za planiranje i uredjenje prostora
Evidentirani status zahtjeva: Da.
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 27
Broj izdatih građevinskih dozvola za izgradnju javnih  objekata  u 2025. i u prvom kvartalu 2026. Godine: 12
Broj odobrenih projekata za rekonstrukciju javnih objekata i površina, a koji su provjeravani, odnosno sadrže pozitivno mišljenje revidenta koje sadrži  konstataciju   u vezi ispunjenosti uslova prilagođenosti objekta licima smanjene pokretljivosti i licima s invaliditetom u 2025. i u prvom kvartalu 2026. Godine: 5
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Podgorica  Ministarstvo prostornog planiranja,urbanizma i državne imovine
Evidentirani status zahtjeva: Ne.
Broj predmeta (tehnička i projektna dokumentacija za odobrenje izgradnje objekata i javnih površina) koje ste obrađivali, u 2025. i u prvom kvartalu 2026. Godine: 31
Broj predmeta (tehnička i projektna dokumentacija za rekonstrukciju objekata i javnih površina) koje ste obrađivali, u 2025. i u prvom kvartalu 2026. Godine: 15
Broj preduzetih provjera koje ste izvršili tokom 2025. i u prvom kvartalu 2026. godine  nad podnesenom dokumentacijom, odnosno prijavama za građenje objekata i javnih površina: 16
Broj izdatih građevinskih dozvola za izgradnju javnih  objekata  u 2025. i u prvom kvartalu 2026. Godine: 16
Broj izdatih građevinskih dozvola za rekonstrukciju javnih  objekata  u 2025. i u prvom kvartalu 2026. Godine: 15
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Odgovori inspekcijskih organa
Opština Kolašin Sektor za inspekcijski nadzor  Komunalna inspekcija
Evidentirani status zahtjeva: Djelimično.
Broj primljenih prijava radova za adaptaciju javnih  objekata u 2025. i u prvom kvartalu 2026. Godine: U 2025.godini  za adaptaciju objekata i javnih površina primljeno 20 prijava za adaptaciju,i u prvom kvartalu 2026.godine 7 prijava.
*Analitička ocjena: Dostavljeni su pojedini pokazatelji, ali iz samih brojeva nije moguće zaključiti da je izvršena tehnička provjera svih elemenata pristupačnosti niti potvrditi stanje na terenu.
Opština Herceg Novi Sekretarijat za urbanizam i gradjevinsku inspekciju
Evidentirani status zahtjeva: Ne.
[bookmark: _GoBack]*Analitička ocjena: Neiskazivanje vrijednosti nije dokaz da nije bilo predmeta ili nadzora. Za pouzdan zaključak neophodno je razlikovati nepostojanje predmeta, nevođenje evidencije i uskraćivanje informacije.
9. Zaključak
Dostavljeni odgovori pokazuju da je dokumentovanje institucionalne primjene standarda pristupačnosti nedovoljno ujednačeno i da raspoloživi podaci ne pružaju potpunu sliku nadzora nad izgradnjom, rekonstrukcijom i adaptacijom objekata. Zbog toga prioritet mora biti unapređenje kvaliteta evidencija, javne transparentnosti i provjerljivosti postupanja, uz istovremeno jačanje stručnih kapaciteta i terenskih kontrola. Pristupačnost mora biti mjerljiv uslov projektovanja, izvođenja i korišćenja prostora, a ne formalna napomena u dokumentaciji.
Pravni okvir posmatranog perioda: Zakon o izgradnji objekata („Službeni list CG”, br. 19/2025, 92/2025 i 160/2025) i Pravilnik („Službeni list CG”, br. 41/2025). Izmjene iz 2026. godine predstavljaju naknadni razvoj propisa, a ne osnov za retroaktivno ocjenjivanje postupanja tokom 2025. i prvog kvartala 2026. godine.


